b'\n_START_ARTICLE_\nLuka Zima\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem \xc5\xa1tudiju v Pragi in Gradcu (1856) je iz panslavisti\xc4\x8dnega navdu\xc5\xa1enja od\xc5\xa1el na Hrva\xc5\xa1ko in Srbijo, kjer je bil v Sremskih Karlovcih in Vara\xc5\xbedinu gimnazijski profesor, v letih 1893\xe2\x88\x921897 pa prvi profesor gr\xc5\xa1\xc4\x8dine na beograjski univerzi. Bil je dopisni \xc4\x8dlan JAZU v Zagrebu in Srbskega u\xc4\x8denega dru\xc5\xa1tva v Beogradu. Pisal je razprave o srbski in hrva\xc5\xa1ki skladnji, o anti\xc4\x8dnem in srbskem heksametru, o metriki in pesni\xc5\xa1kih figurah v srbskih narodnih pesmih. Njegova \xc5\xa1tudija o vzporednicah med Homerjevo epiko in srbskimi juna\xc5\xa1kimi pesmimi, objavljena v izvestju gimnazije v Sremskih Karlovcih 1859, je med prvimi takimi deli s podro\xc4\x8dja primerjalnega prou\xc4\x8devanja srbske ljudske epike.'